

# Výzva na predloženie ponuky na Parčík Karadžičova/Krížna – rekonštrukcia[[1]](#footnote-1)

Hlavné mesto Slovenskej republiky Bratislava (ďalej len „verejný obstarávateľ“) uskutočňuje výber dodávateľa na predmet zákazky: „**Parčík Karadžičova/Krížna – rekonštrukcia**“ podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

## Základné informácie

Verejný obstarávateľ: Hlavné mesto SR Bratislava, Primaciálne nám. 1, 814 99 Bratislava 1

Kontaktná osoba: Mária Némethová, [maria.nemethova@bratislava.sk](mailto:maria.nemethova@bratislava.sk)

## Opis predmetu zákazky

Predmetom zákazky je úprava spevnených povrchov v parčíku, vybudovanie parkového (mlátového) chodníka, opláštenie rozvodných skríň, rozšírenie verejného osvetlenia a osadenie mestského mobiliáru.

Predmet zákazky pozostáva z nasledujúcich prác :

**SO 02 Spevnené plochy**

Úprava spevnených plôch bude realizovaná podľa projektovej dokumentácie pre časť SO02, SO03 a SO04, ktorá tvorí prílohy tejto výzvy. Zodpovedný projektant : Ing. arch. Marcel Dzurilla.

Práce pozostávajú:

* Vytýčenie staveniska
* Vyčistenie podkladu
* Zemné a výkopové práce v nevyhnutnom rozsahu
* Uloženie a hutnenie konštrukcie chodníka
* Lôžko z dreveného kameniva, frakcie 0-32mm hr. 100mm
* Štrkodrva frakcie 0-16mm, hr. 40mm
* Kamenný prach frakcie 0-5mm, hr. 60mm
* Lemovanie chodníka plastovým obrubníkom 45x80x1035, olemovania budú kotvené kotviacimi prvkami a dosypané do potrebnej výšky
* V mieste napojenia na jestvujúce asfaltové chodníky bude položený lem z kamenných kociek, uložený do betónového lôžka
* Dokončovacie práce

**SO 03 Mestský mobiliár**

Predmetom je osadenie mestského mobiliáru podľa projektu a technického listu dodávateľom. A odstránenie jestvujúceho mobiliáru. Rozsah prác:

* Výkopové práce, vrátane betónových základov
* Montážne práce
* Demontáž jestvujúcich lavičiek
* Odvoz lavičiek do skladov Čierneho lesa
* Dokončovacie práce

**SO 04 Kapotovanie rozvodných skríň**

Predmetom je výroba, osadenie a montáž opláštenia rozvodných skríň sibírskym smrekovcom. Pred výrobou je nevyhnutné si objekty presne zamerať a vyhotoviť dielenskú dokumentáciu podľa referenčných skríň.

|  |  |  |  |  |
| --- | --- | --- | --- | --- |
| **Rozmery: elektroskrine na Krížnej ulici** | **Jednotka** | **Minimum** | **Maximum** | **Presná hodnota** |
| Výška: | mm |  |  | 165 |
| Šírka: | mm |  |  | 110 |
| Dĺžka: | mm |  |  | 120 |
|  |  |  |  |  |

  

Obr. č. 1 Obr. č. 2 Obr. č. 3

Obr. č. 1 – referenčný príklad, Záhradnícka ulica Bratislava

Obr. č. 2 a č. 3 – elektro skrine na opláštenie Krížna ulica, podľa referencie zrealizovaných skríň Záhradnícka ulica.

Pred realizáciou je potrebné objekty zamerať a vypracovať dielenskú dokumentáciu, v dizajne podľa referenčného príkladu na Záhradníckej.

|  |  |  |  |  |
| --- | --- | --- | --- | --- |
| **Technické vlastnosti / termíny** | | | **Hodnota / charakteristika** | |
| Materiál | | | Trvácne drevo zo sibírskeho smrekovca uchytené na vyrobenú konštrukciu. | |
| Otváracie dvierka na opláštení | | | Opláštenie musí umožniť prístup k rozvádzačom v prípade potreby. Otváracie dvierka pred každým rozvádzačom musia byť z rovnakého trvácneho dreva. Dvierka sa musia dať uzavrieť. Opláštené dvierka musia umožniť otvorenie dverí na skrini min. do 90° uhla pre ľahký prístup k rozvádzačom, a byť ľahko demontovateľné | |
| Požiadavky: **príklad – nákres** | | |  | |
| Odhadovaný dátum prác: | | | podľa návrhu úspešného uchádzača | |
| **Technické vlastnosti** | **Hodnota / charakteristika** | |
| Použité drevo. | Sibírsky smrekovec | |
| Opláštenie a otváranie | Opláštenie musí umožniť prístup k rozvádzačom v prípade potreby. Otváracie dvierka pred každým rozvádzačom musia byť z rovnakého trvácneho dreva – sibírsky smrekovec. Dvierka sa musia dať uzavrieť univerzálnym montážnym kľúčom.  Spôsob otváranie/zamykanie je dvere na pántoch aby bol umožnený prístup k dverám súčasných skríň. Drevené opláštenie elektrorozvádzačov musí byť vybudované tak, aby sa dalo otvoriť – s dvierkami na pántoch aby bol umožnený prístup technikom do samotných rozvádzačov. Zároveň drevené opláštenie musí byť odolné voči vandalizmu, pevne ukotvené na betónové pätky voľne položené na teréne a skryté pod opláštením. Samotné steny opláštenia musia byť ľahko demontovateľné pre prípad údržby skríň. Medzi jednotlivými drevenými doskami musí byť medzera, pre prístup vzduchu k rozvádzačom. Pred realizáciou je nevyhnutné zamerať si existujúce skrine aj s otváraním a spracovať dielenskú dokumentáciu, a predložiť ju na schválenie objednávateľovi a vlastníkom skríň. | |

**SO 05 Rozšírenie verejného osvetlenia**

Rozšírenie verejného osvetlenia, podľa projektovej dokumentácie, časť SO 05, ktorá tvorí prílohy tejto výzvy.

Zodpovedný projektant : Ing. Juraj Nyulassy

Všetky práce budú vykonané vrátane zabezpečenia :

* vytýčenia a zriadenia staveniska, vrátane realizácie jeho dočasného oplotenia,
* vytýčenia inžinierskych sietí,
* určenia postupu zhotovenia jednotlivých stavebných objektov,
* zásobovanie staveniska elektrickou energiou a vodou,
* odvodu odpadových vôd zo staveniska,
* ochrany životného prostredia, vôd, pôd, ovzdušia a zelene,
* ochrany pred hlukom, prachom a vibráciami,
* nakladania s odpadmi,
* odstránenia dočasného zriadenia staveniska.

**Technická špecifikácia predmetu zákazky:**

|  |  |
| --- | --- |
| **Technické vlastnosti** | **Hodnota / charakteristika** |
| Stavenisko | * vrátane vytýčenia a zriadenia staveniska, realizácie jeho dočasného oplotenia, * určenia postupu zhotovenia jednotlivých stavebných objektov, * dopravného riešenia výstavby, prístupu na stavenisko, * zásobovanie staveniska elektrickou energiou a vodou, * odvodu odpadových vôd zo staveniska, * ochrany životného prostredia, vôd, pôd, ovzdušia a zelene, * ochrany pred hlukom, prachom a vibráciami, * nakladania s odpadmi, * odstránenia dočasného zriadenia staveniska * práce musí riadiť poučená osoba, ktorá bude dbať na bezpečnosť chodcov a dopravy. * Vrátane spracovania Opisu organizácie výstavby a časového harmonogramu |
| Stavebné práce | * vrátane vytýčenia stavby * vrátane kompletného materiálu na výstavbu * zhotovenia mlátového chodníka podľa technických požiadaviek hutnenia * zhotovenia obruby s kamenných kociek * osadenie mobiliáru do betónového základu * osadenie a montáž kapotáže na rozvodné skrine * osadenie verejného osvetlenia * vrátane dopravy a montáže |
| Pri vykonávaní prác pri rekonštrukcii spevnených plôch je nutné dodržiavať : | * STN 73 3050 Zemné práce * STN 73 6114 Pozemných komunikácií * STN 73 6131 * STN EN 1388 * STN EN 1340 * Iné súvisiace právne predpisy a nariadenia |
| Pri vykonávaní činností je nutné chrániť dreviny a dodržiavať | * Všeobecne záväzné nariadenie hlavného mesta Slovenskej republiky Bratislavy č. 8/1993 o starostlivosti o verejnú zeleň na území hlavného mesta Slovenskej republiky Bratislavy. * Zákon č. 543/2002 Z .z. o ochrane prírody a krajiny, v znení neskorších predpisov. * Vyhláška Ministerstva životného prostredia Slovenskej republiky č. 24/2003 Z. z., ktorou sa vykonáva zákon č. 543/2002 Z. z. o ochrane prírody a krajiny v znení neskorších predpisov. * STN 83 7010 Ošetrovanie, udržiavanie a ochrana stromovej vegetácie * Iné súvisiace právne predpisy a nariadenia |
| Pri nakladaní s odpadmi je nutné dodržiavať : | * Všeobecne záväzné nariadenie hlavného mesta Slovenskej republiky Bratislavy č. 4/2016 z 30. júna 2016 o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy a o zmene a doplnení všeobecne záväzného nariadenia hlavného mesta Slovenskej republiky Bratislavy č. 13/2012 o miestnom poplatku za komunálne odpady a drobné stavebné odpady a o zmene a doplnení všeobecne záväzného nariadenia hlavného mesta Slovenskej republiky Bratislavy č. 12/2001 o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy v znení neskorších predpisov * Zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov. * Vyhláška č. 371/2015 Z. z., ktorou sa vykonávajú niektoré ustanovenia zákona  č. 79/2015 Z. z. o odpadoch a o zmene a doplnení neskorších predpisov * Metodické usmernenie Štátnej ochrany prírody a krajiny Slovenskej republiky, 2007 * Iné súvisiace právne predpisy a nariadenia |

Ďalšie osobitné požiadavky:

Predmet zákazky musí byť realizovaný aj v súlade s podmienkami uvedenými v stavebnom povolení, ktoré bude poskytnuté úspešnému uchádzačovi po jeho vydaní príslušným stavebným úradom.

## Identifikácia predmetu obstarávania podľa CPV kódov

45112711-2 Terénne úpravy parkov

45236250-7 Stavebné práce na stavbe plôch pre parky

45316100-6 Inštalovanie vonkajších osvetľovacích zariadení

45262300-4 Betonárske práce

45420000-7 Inštalovanie stolárskych a tesárskych výrobkov

## Predpokladaná hodnota zákazky

14 117,45 EUR ber DPH

## Rozdelenie predmetu obstarávania na časti

Zákazka nie je rozdelená na časti.

## Typ zmluvného vzťahu

Plnenie zákazky bude uskutočnené na základe zmluvy o dielo (príloha č. 4 tejto výzvy)a podľa § 536 a nasl. zákona č. 513/1990 Zb. Obchodný zákonník v znení neskorších predpisov, pričom vystavená faktúra zo strany zhotoviteľa za uskutočnené práce musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov.

Zhotoviteľ bude oprávnený fakturovať cenu na základe skutočne zrealizovaných a objednávateľom prevzatých stavebných prác.

## Miesto a čas dodania zákazky

|  |  |
| --- | --- |
| **Miesto:** | Parčík Karadičova / Krížna, Mestská časť Bratislava – Staré Mesto, parcela č.10267, k.ú. Staré Mesto |
| **Čas:** | Úspešný uchádzač bude povinný zrealizovať dielo v ním navrhnutej lehote, ktorá **nesmie byť** **kratšia ako 60 a dlhšia ako 120 kalendárnych dní**. |

## Hlavné podmienky financovania

Predmet zákazky bude financovaný z rozpočtu Hlavného mesta Slovenskej republiky Bratislavy na základe faktúry. Faktúra bude mať 30-dňovú lehotu splatnosti odo dňa jej doručenia. Súčasťou faktúry bude súpis realizovaných prác. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena predmetu zákazky musí zahŕňať všetky náklady spojené s poskytnutím požadovaného plnenia predmetu zákazky.

## Podmienky účasti uchádzačov

Vyžaduje sa splnenie podmienok účasti osobného postavenia:

1. podľa § 32 ods. 1 písm. e) ZVO, t. j. uchádzač musí byť oprávnený uskutočňovať stavebné práce.
2. podľa § 32 ods. 1 písm. f) ZVO, t. j. že uchádzač nemá uložený zákaz účasti vo verejnom obstarávaní.

a technickej alebo odbornej spôsobilosti:

1. podľa § 34 ods.1 písm. g) ZVO doklad o odbornej spôsobilosti na vybrané činnosti vo výstavbe v zmysle zákona č. 138/1992 Zb. o autorizovaných architektoch a stavebných inžinieroch v znení neskorších predpisov, a to osvedčenie vydané Slovenskou komorou stavebných inžinierov (SKSI) pre výkon činnosti stavbyvedúci s odborným zameraním 10- Pozemné stavby, resp. rovnocenný doklad o odbornej spôsobilosti osôb podľa predpisov členského štátu ich pôvodu.

Splnenie podmienok účasti uchádzač **preukazuje** **čestným vyhlásením**, ktoré je súčasťou prílohy č. 1 tejto výzvy.

## Komunikácia a vysvetľovania

Komunikácia medzi verejným obstarávateľom a záujemcami/uchádzačmi sa počas celého procesu verejného obstarávania uskutočňuje v štátnom (slovenskom) jazyku výhradne prostredníctvom IS JOSEPHINE, prevádzkovaného https://josephine.proebiz.com/sk/.

Pre účely komunikácie a predkladanie ponúk musí byť hospodársky subjekt registrovaný v systéme JOSEPHINE. [Skrátený návod registrácie](https://store.proebiz.com/docs/josephine/sk/Manual_registracie_SK.pdf) rýchlo a jednoducho prevedie procesom registrácie v systéme JOSEPHINE, vrátane opisu základných obrazoviek systému.

Technické nároky na používanie systému JOSEPHINE sú úplne bežné a každý bežný počítač by ich mal spĺňať. Podrobné Technické nároky systému JOSEPHINE si môžete stiahnuť [TU](https://store.proebiz.com/docs/josephine/sk/Technicke_poziadavky_sw_JOSEPHINE.pdf).

Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

[Skrátený návod](https://store.proebiz.com/docs/josephine/sk/Skrateny_navod_ucastnik.pdf) rýchlo a jednoducho prevedie uchádzača procesom prihlásenia, posielania správ a predkladaním ponúk v systéme JOSEPHINE. Pre lepší prehľad uchádzač nájde tiež opis základných obrazoviek systému. V prípade potreby je možné kontaktovať linku podpory Houston PROEBIZ.

## Predkladanie ponúk

|  |  |
| --- | --- |
| **Lehota:** | 14. 12. 2020 do 14:00 hod. |
| **Spôsob:** | Prostredníctvom IS Josephine na nasledovnej adrese zákazky:  <https://josephine.proebiz.com/sk/tender/9810/summary> |
| **Obsah ponuky:** | Riadne vyplnená a podpísaná príloha č. 1, príloha č. 2 a príloha č.3 tejto výzvy. |

Ponuka sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Verejný obstarávateľ odporúča uchádzačom predkladať ponuku v dostatočnom časovom predstihu, obzvlášť v prípade dátovo objemnejších príloh, aby sa upload, odoslanie a doručenie ponuky uskutočnili pred uplynutím lehoty.

## Kritériá na vyhodnotenie ponúk

Kritériom na vyhodnotenie ponúk je **najlepší pomer ceny a kvality**.

Verejný obstarávateľ stanovil nasledovné kritériá:

**A.** Cena za dielo – váha 90 %

**B.** Lehota realizácie diela vyjadrená v celých kalendárnych dňoch odo dňa odovzdania staveniska zhotoviteľovi – váha 10 %

**V kritériu A** sa bude hodnotiť cena v eurách vrátane DPH za celý predmet zákazky určená a vyjadrená v súlade s podmienkami uvedenými v tejto výzve*.* Maximálny počet bodov, t. j. 90 bodov, bude pridelený ponuke s najnižšou navrhnutou cenou. Ostatným ponukám bude pridelený počet bodov úmerou, na základe podielu najnižšej navrhnutej ceny a navrhnutej ceny príslušnej hodnotenej ponuky, vynásobeného maximálnym počtom bodov za kritérium, t. j. 90.

Výkaz výmer predstavujúci prílohu č. 2 a prílohu č. 3 je povinný uchádzač predložiť vyplnené na základe kalkulácie jednotlivých, v nich uvedených položiek, pričom táto kalkulácia musí byť uskutočnená podľa požiadaviek a podmienok určených verejným obstarávateľom v tejto výzve a musí byť v súlade so všetkými ostatnými informáciami a údajmi uvedenými uchádzačom v jeho ponuke.

**V kritériu B** sa bude hodnotiť lehota realizácie diela vyjadrená v celých kalendárnych dňoch odo dňa odovzdania staveniska zhotoviteľovi.

Maximálna lehota realizácie diela určená verejným obstarávateľom je 120 kalendárnych dní odo dňa odovzdania staveniska zhotoviteľovi. Minimálna lehota realizácie diela určená verejným obstarávateľom je 60 kalendárnych dní odo dňa odovzdania staveniska zhotoviteľovi.

Body v tomto kritériu sa budú prideľovať na základe lineárneho nezávislého vzorca:

počet bodov = 10 (váha podkritéria) ∗ (max.lehota − lehota uvedená uchádzačom)

(max.lehota − min.lehota)

Maximálny počet bodov, ktorý môže uchádzač v tomto kritériu získať je 10. Uchádzač, ktorý v návrhu na plnenie kritérií uvedie, že dielo zrealizuje za 120 celých kalendárnych dní (maximálna lehota) odo dňa odovzdania staveniska, získa 0 bodov. Uchádzač, ktorý v návrhu na plnenie kritérií uvedie, že dielo zrealizuje za 60 kalendárnych dní (minimálna lehota) odo dňa odovzdania staveniska, získa 10 bodov.

V prípade rovnosti bodového hodnotenia budú vyzvaní tí uchádzači, ktorí majú rovnaký počet bodov, aby v lehote nie kratšej ako jeden pracovný deň znížili svoje cenové ponuky, prípadne potvrdili ich aktuálnu výšku. Úspešným sa stane uchádzač s najnižšou cenovou ponukou po uplynutí danej lehoty. Verejný obstarávateľ môže uvedený postup aj opakovať.

## Ďalšie informácie

1. Verejný obstarávateľ vyzve uchádzača s najnižšou ponukovou cenou na predloženie dokladov nevyhnutných na overenie splnenia tých podmienok účasti, ktoré si nevie verejný obstarávateľ overiť sám z verejne prístupných zdrojov (napr. na predloženie originálu alebo osvedčenej kópiedokladu o oprávnení podnikať – živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra, príp. registra právnických osôb a podnikateľov). V prípade, že uchádzač s najnižšou cenou nepreukáže splnenie podmienok účasti, verejný obstarávateľ môže vyzvať uchádzača druhého v poradí. Tento postup môže verejný obstarávateľ opakovať.
2. Verejný obstarávateľ označí za úspešného uchádzača s najlepším návrhom na plnenie kritérií, ktorý preukázal splnenie stanovených podmienok účasti a požiadaviek na predmet zákazky.
3. Informácia o výsledku procesu obstarávania a vyhodnotenia cenových ponúk bude uchádzačom zaslaná elektronicky.
4. Verejný obstarávateľ si vyhradzuje právo neprijať žiadnu ponuku. O takomto postupe bude verejný obstarávateľ uchádzačov informovať spolu s odôvodnením. V prípade, ak úspešný uchádzač neposkytne súčinnosť pri podpise zmluvy, verejný obstarávateľ si vyhradzuje právo uplatniť s ďalším uchádzačom v poradí postup podľa písm. a) tohto bodu výzvy.

V Bratislave dňa 02.12.2020

Mgr. Michal Garaj

Vedúci oddelenia verejného obstarávania

Zoznam príloh:

Príloha č. 1: Návrh na plnenie kritérií

Príloha č. 2: Výkaz výmer SO05

Príloha č. 3: Výkaz výmer SO02, SO03, SO04

Príloha č. 4: Zmluva o dielo

Príloha č. 5: Sprievodná správa SO02,SO03,SO04

Príloha č. 6: Výkresy SO02, SO03, SO04

Príloha č. 7: Sprievodná správa SO05

Príloha č. 8: Špecifikácia minimálnych technických štandardov Svietidlo ozn. "A"

Príloha č. 9: Špecifikácia minimálnych technických štandardov Svietidlo ozn. "B"

Príloha č.10: Výkres SO05

1. Interné číslo výzvy: MAG 471794/2020 [↑](#footnote-ref-1)